Хагска (III) конвенция относно започването на враждебни действия от 1907 година
Хагска (III) конвенция относно започването на враждебни действия от 1907 година

(превод)Carnegie Endowment for International Peace, Les conventions et déclarations de La Haye de 1899 et de 1907, New York: Oxford University Press, 1919, 96-99 via Internet Archive; Виж също CONVENTION RELATIVE TO THE OPENING OF HOSTILITIES, (Hague III); October 18, 1907 на страницата на Avalon Project; Yale Law School

Член 1  

Договарящите държави признават, че враждебните действия между тях не трябва да започват без недвусмислено предизвестие, което ще се направи било под формата на мотивирано обявяване на война, било под тази на ултиматум с условно обявяване на война.

Член 2 

Положението на война трябва незабавно да бъде нотифицирано на неутралните държави и ще произведе действие спрямо тях след получаване на нотификацията, която може да бъде направена дори по телеграфа.  Неутралните страни обаче не биха могли да се позоват на липсата на нотификация, ако по безсъмнен начин бъде установено, че те са знаели за положението на война.

Член 3 

Член 1 от настоящата конвенция ще влезе в действие в случай на война между две или повече от договарящите държави.

Член 2 е задължителен в отношенията между една договаряща воюваща страна и договарящите неутрални държави.

Член 4  

Настоящата конвенция ще бъде ратифицирана колкото е възможно по-скоро.

Ратификациите ще бъдат депозирани в Хага.

(Следват правила за реда на ратификациите, за присъединяване към конвенцията, за денонсиране и т.н.)

Бележки 

Официални документи
Международни договори